Af Karin Voldby Strüssmann
Årshjulets vigtigste punkt er midten!
Midten af årshjulet symboliserer din virksomhed. Placer din virksomhed i midten af årshjulet og du synliggør sammenhængen. Visualiseringen er god at bruge, når en årsplan introduceres. Ved at gøre det synligt lettes arbejdet hen over året efterhånden, som opgaverne dukker op.
Netop visualiseringen af tilhørsforholdet til årsplanen ville jeg gerne have brugt, da jeg hos Royal Canin lavede mit ”årshjul” i et regneark. Det var et stort regneark, for der var mange forskellige aktører og aktiviteter. Med et Plandisc årshjul ville jeg kunne have givet hver aktør: salg, support og kunderne hver deres ring, hvor de kunne følge netop det, de havde brug for. På den måde bliver den enkelte afdeling og medarbejder en aktiv del af de forskellige aktiviteter i årshjulet.
“Jeg ser årshjulet som et uundværligt værktøj til at skabe overblik og sammenhæng mellem opgaverne inden for strategiudvikling, salg og marketing samt i bestyrelsesarbejdet. Altid med stor fokus på den hverdag og virksomhed, årshjulet drejer sig om.”
Med Plandisc er det let for dig at viderebringe overblik over opgaverne. Et overblik, der er med til at dine kolleger føler sig som en del af årshjulet. Det medfører engagement og ejerskab for opgaverne, når man har mulighed for at påvirke opgaverne i årshjulet i større eller mindre grad. Det at skabe en samhørighed mellem årshjulet og alle involverede parter er med til at sikre, at årshjulet bliver et værdifuldt aktiv i hverdagen og på lang sigt sikre kontinuitet i opgaver og strategier.
Så – inden du starter op med din Plandisc. Husk – se indad i virksomheden og vær bevidst om hvem og hvad, der påvirker og bidrager til årshjulet. Godt begyndt er halvt fuldendt.
Go’ arbejdslyst med dit Plandisc årshjul
Besøg Karin på hendes LinkedIn.
← Et samlet blik på anbefalingerne til bestyrelsens arbejdsplan
Hold styr på vigtige mærkedage med et digitalt årshjul →